gentaiscool/nusaparagraph_topic huggingface dataset:
Baheula kuring pernah ngalaman kajadian anu bikin kesel. Nalika kuring nulis skripsi baheula, kuring sering ngagarapna bari ngagolér dina ranjang kuring. Poé éta kuring poho nunda deui laptop kuring dina meja belajar, jadi laptopna teh masih dina kasur sarta kuring ninggalkeun eta leptop tuluy indit kuliah. Sanggeus balik ti kampus, kumaha teu reuwas kuring manggihan yén adi kuring keur saré dina ranjang kuring jeung baseuh ranjang ku ompol, komo parah, cikiih na beunang kana laptop kuring. Kuring ambek pisan harita mah, tapi da adina mah alit keneh, janten teu tiasa nyentak. Sababaraha poé laptop kuring teu bisa dihurungkeun, kuring panik lantaran sieun data skripsi kuring ogé leungit. Ahirna ku kuring dibawa ka bengkel laptop, untungna sanggeus saminggu perbaikan laptop kuring bisa hurung deui sarta data skripsi kuring aman.

Topic: technology
Salah sahiji lapak jualan abdi nyaeta dina marketplace nu aya di Facebook. Nu meserna lumayan seueur sabab ibu-ibu ge sok maraen Facebook. Cara jualanna ge simpel pisan. Mimiti, jieun postingan di marketplace jiga postingan status biasa. Tangtukeun oge harga jualna, cantumkeun dina postingan nana. Tuluy tambihkeun deskripsi dagangan nana. Geus kitu mah tinggal tangtukeun lokasi jualanna. Tuluy tinggal klik tombol posting. Engke ge sok aya nu mesen lewat reply postingan atawa langsung ngainbox. Aya oge kolom chat jang nawar harga atawa COD-an. Lumayan gampil jeung teu riweuh dagang dina marketplace Facebook mah. Fiturna nu gampang ge jadi pilihan sagala kalangan.

Topic: business
Kentang goreng janten kadaharan anu tangtos pasti aya di sagala restoran cepat saji. Saleresna gampil nyieun kentang goreng teh, tapi cara nu leres nyieun kentang goreng teh siga kieu. Mimiti sipakeun heula bahan-bahanna sapertos kentang, uyah, cai, sareng minyak goreng. Kentang nu dianggo kudu dibersihan heula dina cair nu ngalir, saaatos bersih kentang dikeretan saluyu sareng kahayang arurang, biasana mah dikeretan panjang-panjang siga balok. Saatos eta kulub kentang dina cai nu ngagolak kira-kira 10 menitan. Saatos kitu antepkeun heula kentang di jero freezer. Sateuacan digoreng kentang tadi teh kudu digaringkeu heula make tisu, teras digoreng nika warnana kakonengan. Ahir, purulukan uyah ka kentang nu tos diangkat.

Topic: food & beverages
Tipung aci mangrupakeun tipung anu tiasa didamel rupi-rupi kadaharan anu gampil diolahna. Salah sahiji kadaharan anu bahanna ti tipung aci anu kasohor nyaeta cilok atawa aci dicolok, cara ngadamel cilok hampir sami sareng ngadamel cimol, bedana cilok mah ditambihan tipung tarigu jeung cilok mah dikulub atawa diseupan. Cara ngadamelna nyaeta kahiji campurkeun tipung aci jeung tipung tarigu anu takaranna hiji banding hiji, janten upami urang ngangge saparapat tipung aci, tipung tariguna oge kedah saparapat. Upami atos tong hilap dipasihan bumbu uyah, lada, jeung penyedap, bisa oge ditambihan bawang daun. Teras dicampurkeun ku cai ngagolak, digalokeun nepika kacampur adonan nana. Terakhir tinggal dibuleud-buleud jeung diseupan.

Topic: food & beverages
Sidharta Confucius nyaeta saurang filsuf Cina Kuna anu lahir taun 551 SM. Anjeunna ngembangkeun ide-ide moralitas, kamurnian, sareng bebeneran anu janten dasar pikeun budaya Cina. Anjeunna oge ngembangkeun hiji sistem etika anu fokus kana cinta, pangakuan, jeung bakti. Karyana anu paling kasohor nyaeta The Analects, anu ngajarkeun moralitas, bakti sareng kasaimbangan. Anjeunna ngajarkeun yen unggal jalma kedah hormat ka batur, ngakuan hak-hakna, sareng hormat kanu hukum sareng kasucian. Anjeunna oge ngajarkeun yen sadayana kedah hormat sareng ngahargaan batur, lantaran dina prosesna, aranjeunna bakal ngahontal kasaimbangan sareng kaharmonisan. Anjeunna janten tokoh penting dina budaya Cina sarta geus masihan seeur pisan pangaruh sababaraha budaya sakuliah dunya.

Topic: religion
Hotel Grand Dafam nyaeta hotel bintang 4 nu kabilang enakeun. Enakeun na tina segi fasilitas, jiga wifi na nu jaringanna kuat, kaberesihan kamar nu teu diragukeun deui, AC nu lancar, kamar mandi nu bareresih tur sareungit. Aya oge fasilitas jacuzzi nu bisa diakses 24 jam. Tempat fitness nu alat-alatna kabilang lengkap jadi daya tarik oge dina ieu hotel. Tuluy oge aya kolam renang nu saking beresihna kudu make baju renang. Ngan, disisi kaleuwihan nana, aya oge kakuranganna nyaeta tina segi pelayanan. Contona wae basa di resepsionis, kadang pagawe na teh sok mere tingkat karamahan nu beda. Kanu bajuna rapih mah dipupujuhkeun dugi kana lift, ai nu penampilan na biasa wae mah mun nanya ge sok rada hese ngajawabna. Tah ieu teh kuduna jadi pr, sabab fasilitasna nu sakitu alus kudu kaganggu ku pelayananna nu kurang saimbang. 

Topic: leisures
Dini resep pisan maen luncat skipping. Anjeunna boga hiji skipping paporit. Dina hiji poe skipping Dini ruksak ku lantaran diinjeum ku babaturanna, talina putus jeung teu bisa dipake deui. Dini sedih pisan sabab geus sababaraha poé teu bisa ulin luncat skipping. Kusabab kitu manéhna nyisihkeun duit saku pikeun nabung keur meuli skipping engké. Bari nungguan duit tabunganna, bapana Dini nyobaan napelkeun tali anu pegat ku lem, sangkan Dini masih bisa maen sanajan talina gampang pegat. Sanggeus ngadagoan sababaraha minggu, ahirna tabungan Dini cukup keur meuli skipping anyar. Dini bungah kacida, unggal poé bisa maen luncat deui.  Ti harita Dini jangji bakal ngurus bener eta skipping.

Topic: sports
Olahraga saacan aktivitas teh penting pisan. Ieu geus dilakukeun 3 bulan terakhir karasa pisan bedana. Anu tadina sok tunduh jeung leuleus, mun olahraga heula mah cenghar weh awak teh jeung sumanget. Teu kudu olahraga nu beurat-beurat, cukup olahraga leumpang salila 30 menit di waktu isuk-isuk bakal karasa mangpaatna, utamana sapoe eta awak teh sanajan dipake beubeuratan tapi karasa hampang. Atawa mun teu sempet mah, urang bisa ngalakukeun olahraga ieu pas indit ka trmpat gawe ku cara teu make kendaraan, tapi leumpang. Atawa mun rada jauh bisa make sapedah. Jadi saimbang sehat ongkoh, dampak kana gaer ge positif. Tangtuna leuwih alus mun dilakukeun sacara konsisten. 

Topic: sports
Tina 9 gol nu dihasilkeun di pertandingan ka-2 ieu, 8 na teh dicetak tina open play nyaeta permaenan terbuka. Ngan hiji tina situasi bola paeh nyaeta pas pinalti. Artina kakompakan ti para pamaen timnas U-16 jauh leuwih alus di pertandingan ka-2 ieu tibatan pertandingan mimiti ngalawan Filipina anu mana para pamaen saukur bisa nyetak 2 gol sanajan meunangkeun belasan peluang nu bahaya. Jadi salian ti kakompakan anu mulai alus, ketenangan ti para pamaen katinggali leuwih alus deui di pertandingan ka-2 ieu lantaran loba pisan peluang nu maranehna sabenerna meunang tina kotak pinalti jeung bisa maranehna konversikeun, artina konversi ti para pamaen timnas U-16 ieu di pertandingan ka-2 jauh leuwih alus.

Topic: sports
Laptop sanajan jarang dipake tetep kudu diberesihkeun, ieu kaalaman ku urang nu laptopna geus tara dipake sabab urang geus boga laptop anyar. Pas muka laptop teh loba kebul jeung tombol-tombolna aya sababaraha nu hese dipencet sabab kebul eta geus asup kana sela-sela tombol laptop, sahenteuna kudu diberesihan keyboard laptop teh dua minggu sakali, tuluy kipasna oge kudu diberesihan paling minimal sakali sabulan, cara ieu ku urang geus diterapkeun jeung hasilna masih lancar nepikeun ka ayeuna sanajan sakali-kali dipakena. Sanajan kudu mindeng perawatan, tapi biayana leuwih murah tibatan mun laptop ruksak kudu dibenerkeun, biayana leuwih ti biaya ngarawat tadi. Sabab kudu loba komponen nu kudu diganti tungtungna mah malah leuwih mahal.

Topic: technology
Taurat dikenal salaku kitab suci urang Yahudi. Dina agama Islam, Taurat mangrupa salah sahiji kitab Allah anu wajib diiman jeung aya dina rukun iman, nyaeta Iman ka Kitab-kitab Alloh. Agus Salim Chaniago ngaliwatan tulisan “Iman ka Kitab Allah” dina tulisan Sumber Belajar Kemendikbud ngajelaskeun, kitab-kitab Alloh diturunkeun dina waktos anu beda. Sadaya kitab anu diturunkeun ku Gusti Alloh, sambungna, ngandung ajaran dasar anu sarua, nyaeta ajaran tauhid, anu bedana ngan dina hal syariat anu diluyukeun jeung jaman jeung kaayaan masarakat harita. Dicutat tina Pengantar Ilmu Tauhid (2019) karya A. Muzammil Alfan Nasrullah, kitab Taurat diturunkeun ka Nabi Musa di Gunung Sinai atawa Tursina (Mesir) dina abad ka-12 SM.

Topic: religion
Minggu kamari pikeun ngeusian poé libur kuring ngalakukeun hobi kuring, nyaéta masak. Poé éta hujan teu eureun-eureun, jadi ngeunah dahar haneut. Kuring mutuskeun masak kwetiaw goreng. Masak kwetiaw goreng téh gampang, teu leuwih ti 15 menit. Mimiti na urang ngan ukur perlu meuli jeung  nyiapkeun bahan- bahan saperti kwetiaw salaku bahan utama, aya ogé sayuran, nyaéta sawi jeung tauge, lajeng nambahkeun bahan pelengkap kayaning endog, bakso jeung sosis. Kusabab kabeh bahan bahan kwetiaw geus aya di imah kuring jadi kuring teu kudu meuli, jadi langsung weh mulai masak. Urang mulai masak di bantuan ku adi kuring, kuring nyiapkeun bungbuna sedangkeun adi kuring mantuan ngereutan bakso, sosis, sayur jeung cabe. 

Topic: leisures
Ayeuna mah seueur teknologi nu bisa ngaringankeun pagawean sapopoe. Salah sahiji teknologi modern dina aspek rumah tangga nyaeta chopper. Chopper mangrupakeun mesin pencacah atawa penghancur makanan. Biasana sok diangge ngacacah daging bahan makanan. Tah, mun baheula mah mun bade ngagiling daging teh kedah ka penggilingan di pasar, ayeuna mah tiasa di imah nyalira make mesin chopper. Jadi, makanan teh bisa dijamin kaberesihan nana jeung kasaksian sagala rupa prosesna, moal kakontaminasi bahan lain. Jadi, yuk biasakeun nyieun makanan nyalira sabab geus loba mesin nu ngamudahkeun dina masak! Sabab ayeuna mah teu apal proses pembuatan makanan jiga kumaha, bisi aya bahan lain nu kacampurkeun. Jadi, yuk biasakeun nyieun makanan nyalira!

Topic: technology
Salah sahiji hal nu paling penting diamankeun mun aya potensi terjadi bencana alam teh nyaeta dokumen. Biasana mun aya bencana alam teh sok kalut jeung kaweur, jadi teu inget sama sekali kana dokumen. Padahal, dokumen teh penting pisan kaayaan nana jang nunjang sagala rupa hal dina urusan kanagaraan salaku warga nagara. Mantak, samemeh terjadina benca alam teh, dokumen kedah dihijikeun dina hiji tas supaya gampang dibawana mun keur kaayaan darurat teh. Pasalna, mun dokumen cetak atawa dokumen aslina leungit, bakal hese deui uras-urus kahareupna da katerbatasan bukti. Mantak, dokumen teh kudu pisan diamankeun ti jauh-jauh kaanggalan ayana potensi bencana alam.

Topic: slice of life
Biaya hirup rendah. Dimana sagelas 50.000 kopi, penikmat kopi sachet tiasa nunjukkeun engké. Patugas parkir gratis, buskers gratis, sababaraha pengemis. Dahar di angkringan 5 rebu pinuh, warnet 30 rebu bener cukup, steak 12 rebu.
Loba cabe. Biasana ieu pasangan jamet, mun anjeun masih boga naluri buaya gampang meunang aranjeunna. Sabaraha lami anjeun hoyong milarian? Cabe U-19 enak, gampang dielehkeun.
Silaturahim leuwih nyata. Paduli kabeungharan, tawa murni aya ngan kusabab carita ngeunaan kanyataanana. Loba babaturan kuring anu cool (tapi bodo), lucu.
Barudak leuwih bébas maén. Lamun boga budak jeung cicing di kampung, bisa ulin jeung sasama, naék sapédah, ulin marmer, sumput-sumput, jeung kaulinan tradisional séjénna, nu utama mah teu kakontaminasi teuing ku gadget.
polusi minimal. Hawa isuk rada seger, aya embun-embunan dina dangdaunan ngajadikeun lumpat isuk kacida nikmatna. Polusi sora ogé minimal, kampung sepi, jam 8 peuting panto imah ditutup. Sahenteuna sakali-kali ngadenge knalpot brong jamet tadi.
Leuwih gampang pikeun senang. Maksudna mah harepan kabagjaan warga kampung teh teu luhur, hal-hal sepele mah cukup. Contona, kuring dibere hadiah mahal saméméh kuring senang, batur didieu ngan masihan kuring sangu goreng jeung nyieun kuring seuri riang.

Topic: slice of life
Cara paling ampuh dina ngaleungitkeun rasa stres teh nyaeta jalan-jalan jeung kulawarga. Biasana jalan-jalan jeung kulawarga teh bisa nyieun bahagia sabab loba kajadian lucu jeung loba pisan nu bisa diajak ngobrol. Salian eta, ngobrol atawa diskusi jeung kulawarga teh bisa jadi salah sahiji hal nu jadi penyebab leungitna rasa stres dina pikiran. Jadi pikiran teh bakal bebas, bakal kababrahkeun. Sagala sudut berpikir teh bakal jalan, beda jeung mun nyorangan wae atawa kurang diskusi jeung batur. Mantakna sok loba nu ngahajakeun jalan-jalan mun geus ngarasa pikiranna jenuh atawa kalut teh sabab da emang bisa nenangkeun, komo mun jalan-jalanna ka tempat nu asri mah, misalna wisata alam.

Topic: slice of life
Hobi kuring ti leuleutik maca nepi ka sok poho kana waktu, kamana-mana sok mawa buku. Buku naon anu kuring baca? jigana kitu patarosan salajengna, paling hobi abdi maca buku anu inspiratif, psikologi, motivasi, marketing, manajemen, anu tangtos sanes novel roman picisan hehe, tapi langkung seueur buku anu tiasa diamalkeun dina kahirupan, buku ngeunaan resep kuliner kuring langkung bakti. ka ayeuna sabab aya hubunganana sareng dunya kuring ayeuna. Naon biaya anu ditanggung? dina sabulan tiasa tilu ratus rebu upami teu aya buku anyar anu dipikaresep ku kuring, tapi sakapeung langkung. Dupi anjeun kantos ka bablasan nalika hobi dituturkeun? Enya, sakali kuring hayang balik ka imah ngumbara, sanggeus ngan sabaraha taun tétéla buku-buku kuring geus numpuk jeung éra pikeun dibagi, tungtungna kuring dikirim ka imah kalawan waragad cukup badag pikeun bisa. meuli buku salila tilu taun tina waragad nu biasana mah unggal bulan meuli buku. waaah kadang rada kaduhung tapi hobi hehe.

Topic: leisures
Liburan, iklas di imah, atawa kuliner jeung babaturan. Kunaon nuju liburan ka gunung, nu aya didinya mah langkung cape", ceuk kuring samemeh indit ka gunung. Nepi ka ahirna aya nu matak ngabingungkeun kuring. Loba babaturan kuring ngomong, " "Teangan liburan mah nu riweuh, garah teu bingung deui pas teu libur". Loba hal nu ku kuring dilakonan. Maca buku, ilubiung kelas online, liburan ka luar kota, olah raga, jeung sajabana. Nepi ka salah saurang babaturan kuring ngajak kuring. ka gunung.. lain gunung nu sabenerna sabab teu luhurna.. da bisa dijugjug ku tektok lima lengkah ti imah hehehe, bohong ketang perjalananna sajam mah aya ti imah ka ditu teh, han pas datang, yakin sih sigana bakal balik deui ka gunung soalna endah pisan.

Topic: leisures
Dari pada jadi pegawe mah mending keneh jadi pengusaha. Usaha saleutik naon wae ge urang sorangan nu jadi bosna, mun pagawe mah saluhur kumaha wae ge jabatanna, angger nu gaduh usaha na mah batur, urang teu bisa kukumaha kecuali ngiring kana aturan jeung cara mainna. Mun usaha sorangan mah bosna teh urang sorangan, nanaon na ge diatur ku sorangan. Nu ngajalankeun na ge kumaha sorangan, moal tergantung ka batur. Geura rintis usaha sakecil naon wae ge, panghasilan teu tetap ge leukeunan sabab geus kapanggih selah na mah panghasilanna dijamin bakal leuwih gede ti upah minimum. Yuk mulai usaha ti ayeuna supaya bisa nabung jeung masa depan!

Topic: business
Payung terjun (dina basa Inggris: skydiving) nyaéta kagiatan olah raga di udara nu dilaksanakeun ku cara lepas tina pesawat leutik, sanggeus nangtukeun jangkungna atlit kudu luncat tina jangkungna éta. Parasut anu disimpen dina tonggong bakal kembung nalika ragrag, ku cara narik uas kana parasut. Jumlah parasut anu diperlukeun aya dua, sedengkeun hiji keur cadangan. Olahraga terjun payung ngabutuhkeun kesiapan mental sateuacan luncat tina pesawat ka daratan. Ku alatan éta tahap persiapan kahiji saméméh luncat, palatih baris ménta jumpers manteng. Tujuanana pikeun flex otot jumpers. Salaku tambahan, manjang ngaminimalkeun rarasaan tegangan nalika luncat dina katinggian anu luhur. Olahraga terjun payung teu bia sambarangan oba alat alat aku perlu di siapkeun saperti helm, jumpsuit, harnes jeung kacamata.

Topic: sports
Kiwari, geus loba pamikiran jelema pikeun ngalakukeun wirausaha, salah sahiji pemicuna nya eta luhurna kompetisi pikeun meunangkeun pagawean. Harti atawa harti wirausaha nyaeta palaku anu ngalaksanakeun kagiatan wirausaha atawa usaha sacara mandiri. Pamarentah oge teu cicing tapi pamarentah anu ngadorong carana nyaeta ngamimitian muka jalan pikeun ngamimitian pangusaha kalayan gampang. kusabab bisa di sebut  wirausaha teh mangrupakeun salah sahiji panggerak ekonomi nagara anu gede. Lamun di nagara anu loba wirausaha na pasti loba mangfaat pikeun ngamajukeun nagara. Ku kituna, pamarentah loba mantuan para pangusaha pikeun ngamimitian wirausaha sangkan tingkat pangangguran turun sarta ekonomi nagara beuki hade jeung kasajahteraan masarakatna oge leuwih hade.

Topic: business
Matak bedog teu bisa digantikeun salaku senjata pakakas nu dipake tuluy ku masarakat Sunda, ieu aya pakuat-kaitna jeung kagunaanna awalna nyaeta mibogaan fungsi praktis, salaku pakakas dina kahirupan masarakat sapopoe nyaeta motong awi, meresihkeun tunggul tatangkalan, meuncit sato, meulah kai jang durukeun, sarta pagawean sejenna. Fungsi simbolisna aya pakuat-kaitna salaku benda keramat, lambang nu bisa ngangkat harkat martabat nu bogana. Fungsi estetikna aya pakuat-kaitna jeung kagunaan salaku benda koleksi, dina konteks ieu bedog dijieun merhatikeun pisan detail sarta kaendahan boh eta tina bilahna atawa rangka sarta gagangna. Fungsi ekonomina oge nyaeta aya pakuat-kaitna jeung kagunaan salaku komoditi objek jual beuli.

Topic: culture & heritage
Kamari dina waktos istirahat kuliah, abdi jeung babaturan rencana nobar tanding voli dina laptop. Masing-masing boga kojo sorangan, nyaeta idola nu selalu aya jang disemangatan. Tah ayeuna mah abdi meuni keur resep pisan ningali performa Yolla Yuliana di lapangan. Keur mah ngefans pisan, eh ayeuna maen pisan, jadi asa kacumponan rasa semangat na teh. Sapanjang pertandingan, anjeunna seueur nyetak poin dina timna. Malahan mah sagala teh ngandelkeun anjeunna sabab posturna nu pang gantarna. Pertandingan ditutup ku kemenangan tim anjeunna. Abdi meuni atoh pisan, teu sia-sia meakeun waktu istirahat jang nonton anjeunna teh. Asa aya kabanggaan nyalira ningali pertandinganna meunang teh.

Topic: sports
Tokoh adat Jingitiu nyaeta tokoh-tokoh pribadi anu dipikahormat, diconto, jeung dipercaya lantaran miboga kaunggulan anu tangtu, sapertos gaduh pamahaman anu asak jeung konsisten kana ajen-inajen tradisional, sarta boga pangaruh anu kuat dina ngawangun karakter masarakat pikeun ngalakukeun adat-istiadat anu aya. Dina proses Pilkada, peran pamingpin adat Jingitiu boga peran anu kacida pentingna dina ngawangun partisipasi pulitik masarakat sangkan dina Pilkada Sabu Raijua di Kacamatan Hawu Mehara, partisipasi masarakat ngahontal 19.917 anu ngagunakeun hak pilihna. Hal ieu teu leupas tina ilubiungna para pamingpin adat dina ngondang, ngabina, ngarahkeun jeung ngajurung masarakat sangkan masarakat teh bisa ngagunakeun hak pilih maranehna kalawan bener.

Topic: culture & heritage
Salila pandemi Covid-19 teh sagala kagiatan di luar ruangan dihentikeun samentara sabab ayana lockdown. Tah, hal ieu ngajadikeun lobana peluang usahana dina media online jiga marketplace. Abdi nyobian nangkap peluang jualan online supaya bisa nambahan panghasilan saberes diputuskeun kontrak kerja. Abdi icalanna lewat status whatsapp jeung marketplace jiga Shopee jeung Lazada. Abdi icalan cemilan instan nu garingan supaya teu tereh kadaluarsa. Lumayan we unggal dinten na teh aya wae pemasukan. Komo sempet icalan masker mah meuni tereh pisan seepna da nuju butuh pisan harita mah. Abdi oge seuseueurna mah dipeseran ku nu wawuh we itung-itung ngajaga silaturahmi jeung kekeluargaan nu tos kajalin.

Topic: business
Salaku seniman anu oge pangusaha, anjeun tiasa nyiptakeun kahirupan anu luar biasa pikeun diri anjeun. Janten kreatif salaku pangusaha tiasa ningkatkeun nilai urang. sababaraha cara pikeun jadi kreatif anjeun kudu manggihan basa customer ngawula. Cara panggampangna pikeun milarian basis konsumen anjeun nyaeta ningali masalah anu anjeun atanapi sajumlah ageung jalma anu disanghareupan sareng milarian solusi. Aya seueur usaha anu dipuseurkeun kana seni anu anjeun tiasa aub pikeun ngabiayaan usaha kreatif anjeun bari ngabantosan batur. Mimitian ku naon anu anjeun gaduh. Ngajaga padamelan nu ayeuna penting di payun supados anjeun gaduh sumber daya pikeun ngabiayaan usaha kreatif anjeun. Ngawangun komunitas di sabudeureun anjeun sareng ngajalankeun bisnis anjeun mangrupikeun konci pikeun sukses. 

Topic: business
Tina ratusan skala musik bangsa di dunya, pasti aya sasaruaan, boh ku kahaja boh ku pangaruh bangsa séjén, urang teu ngarti kumaha ieu bisa lumangsung. Saeutik pisan jalma anu hoyong nalungtik ieu. Urang salaku jalma biasa ngan ukur tiasa ngadangu sareng ngahargaan. Aya kamungkinan yén jaman baheula, bursa budaya sareng agama lumangsung antara bangsa-bangsa ieu, ku kituna aya anu rada mirip. Nurutkeun Mariko Sasaki, dina Laras, dina karawitan Sunda, seni karawitan Sunda/Jawa Barat aya 3 jenis tangga nada (onkai): Salendro, Sorog, jeung Pelog.
Musik Jepang ngagaduhan Ritsu (dimaénkeun dina musik Gagak sareng Shomyo), Minyo (skala musik rakyat), Miyakobushi (musik anu mekar ti jaman Edo), sareng Ryukyu (musik ti Ryukyu, ayeuna Okinawa). Salendro disebut sinonim jeung Ritsu jeung Minyo, Sorog jeung Miyakobushi, sarta Pelog jeung Ryukyu/Okinawa. Nurutkeun Sasaki, Skala Sorog nyaéta laras anu lahir tina Skala Salendro, sedengkeun Skala Pelog diwangun sacara misah.

Topic: culture & heritage
Hiji poé dua lalaki keur ngawadul ngeunaan jalma anu geus zinah. Kanjeng Nabi Muhammad saw tétéla ngadéngé obrolan maranéhna, tapi anjeunna terus leumpang anteng. Sawatara waktu ti harita, eta dua jelema manggihan bangkai kalde anu sukuna anggang-anggang. Rosululloh SAW lajeng ngadawuh ka maranehna "Pindah jeung dahar daging kalde maot ieu". "Kumaha daging kalde maot bisa didahar?" aranjeunna ngajawab. Lajeng Rosululloh SAW ngadawuh deui, "Anjeun ngahina ka dulur anjeun, anu leuwih goreng ti batan ngadahar daging kalde anu paeh." Kajadian ieu dicokot tina hadits anu diriwayatkeun ku Abu Dawud. Tina kajadian ieu urang bisa nyaho yen fitnah teh boga pangaruh anu leuwih goreng ti batan ngadahar daging sato anu paeh busuk.

Topic: religion
Cara jualan di media sosial mimitina urang kudu milih platform mana anu tepat jang jualan urang. Aya loba platform media sosial nu bisa digunakeun, tapi pilih nu bener-bener luyu jeung kabutuhan jualan urang. Mun geus nyaho dek make platform naon, tuluy urang tinggal nyieun konten nu menarik. Ku konten nu menarik, konten eta bakal leuwih dipikaresep jeung loba nu ngabagikeun. Ulah poho oge jang ngagunakeun tagar, tagar ieu mibogaan peran penting lantaran ngagunakeun tagar anu bener, konten anu dijieun oge bisa tepat ka nu rek meuli. Mun geus kitu, kari ku urang respon pelanggan ku cara gancang. Boh eta dina komentar atawa dina pesan pribadi, dua-duana kudu di respon gancang, hal ieu ngameh pelanggan teu kudu nungguan balesan ti urang.

Topic: business
Dina hiji mangsa hirup adi lanceuk anu sifatna benten pisan, nu hiji namina Purbasari, nu hiji deui namina Purbararang. Purbararang gaduh sifat adigung jeung kedul, Purbasari gaduh sifat someah tur rajin. Matak Prabu Tapa Agung masihan tahtana ka Prurbasari nu ngajadikeun Purbararang keheul. Manehna teras ngadatangan tukang sihir ngajadikeun Purbasari gaduh panyawat kulit. Purbasari diusir ti karajaan teras cicing di hutan. Di tempat anu sanes, di khayangan aya Pengeran Guruminda anu milarian awewe kanggo dinikahkeun, manehna kedah turun ka bumi lantaran hoyong milarian awewe anu geulis saperetos mamahna. Tapi pas turun ka bumi manehna robah janten lutung hideung anu disebut Lutung Kasarung.

Topic: culture & heritage
Nalika anjeun pendak sareng jalma énggal, naha anjeun kantos ngaraos yén aranjeunna mangrupikeun jalma anu pas pikeun babaturan? Najan karék panggih jeung manéhna, asa geus lila babaturan.
Hiji studi anu dilakukeun ku Professor Jeffrey Hall ti Universitas Kansas, nembongkeun sabaraha lila waktu nu diperlukeun pikeun deepen hubungan ti ngan babaturan ka babaturan pangalusna. Panaliti ieu diturunkeun tina analisa 355 réspon kana survéy online ti jalma-jalma anu pindah dina genep bulan ka tukang, sareng ngadamel réréncangan énggal caket dimana aranjeunna cicing.
Hasilna, waktu nu diperlukeun kira 50 jam babarengan pikeun indit ti saukur kenalan ka babaturan biasa. Lajeng éta 90 jam pikeun balik ti babaturan kasual ka babaturan deukeut, sarta leuwih ti 200 jam saméméh nyieun batur sobat pangalusna anjeun atanapi BFFs.

Topic: slice of life
Ngulas hiji restoran bisa jadi salah sahiji ide keur nyieun konten. Contona, urang bisa ngulas restoran burger. Aya sababaraha lengkah anu kudu dilaksanakeun. Mimiti urang kudu nganjang ka restoran eta sareng mesen sababaraha jinis burger anu sayogi. Salajengna, urang bisa nganilai kualitas daging anu dipake, naha bumbuna nyerep, dagingna lembut atawa henteu. Teras, urang oge bisa nganilai rasa saos sareng topping anu dianggo, naha cocok sareng selera urang atanapi henteu. Salaku tambahan, urang oge tiasa nganilai penampilan eta burger, naha katingali pikaresepeun atanapi henteu. Terakhir, urang oge bisa nganilai pelayanan anu disadiakeun ku restoran, naha ramah tur gancang atawa henteu. Sanggeus ngalakukeun sagala lengkah anu bisa minuhan data urang pikeun ngulas eta restoran, urang bisa nyimpulkeun jeung nganilai naha restoran burger eta bisa dijadikeun rekomendasi atawa henteu.

Topic: food & beverages
Hotel Swiss-bellinn Wahid Hasyim, hotelna deukeut jeung Sarinah, Mall Grand Indonesia, jeung nu lainna. Hotel jeung lobi misah, tapi deukeut pagigir-gigir. Jarak kamar hiji jeung nu lainna teu pati anggang. Di jero kamarna disadiakeun dua kasur nu ukuranna lumayan gede. Rohanganna leutik tapi cukup jang duaan. Aya TV, meja belajar, lomari tebuka jang ngagantungkeun baju. Tuluy kamar mandina lumayan beresih, pantona carang. Hotelna di sisi jalan nu rame, jadi rada gandeng ku kendaraan lamun peuting. Di tembokna aya lukisan gambar tapi katingalina make wallpaper lain lukisan leungeun. Wi-fina lumayan tarik. Disadiakeun oge kulkas leutik. Kamarna teu kedap suara, jadi kamar gigireun rada kadenge mun keur ngobrol.

Topic: leisures
Sakumna ibu rumah tangga pasti sapamadegan yen nyeuseh ku mesin cuci teh loba pisan kauntunganana sabab bisa ngahemat tanaga jeung waktu. Tapi sok sanajan kitu, tangtu aya oge kakurangana. Misalna wae baju jadi tereh rusak, aya nu coplok kancing na, aya nu soeh, aya oge anu kalunturan ku warna sejena, tur aya oge nu jadi karijut. Kukituna lamun bade nyeuseh ngagunakeun mesin cuci, leuwih hade lamun taliti tur tarapti memeh der nyeuseh. Pisahkeun heula pakean nu warnaan jeung nu bodas polos. Baju nu aya kancingan balikeun posisi kancing aya di bagian jero. Ti dinya karek bisa ngamimitian nyeuseh sakumaha ilaharna.

Topic: technology
Mimitina urang  maén game candy crush saga ieu, Urang ngan saukur asal asalan jeung panasaran hungkul tapi naha lila lila urang jadi resep pisan jeung maenkeun ieu games wae. Urang jadi kacanfduan jeung gregeten hayang tuluy naek tingkat levelna. Pertandingan tilu permainan ieu sareng objék permen sajikeun langkung ti 5000 tingkat jeung loba deui anu bakal ditambahkeun unggal Rebo. Kanyataanna, lamun dibandingkeun jeung kaulinan Criminal Case atawa Farmville on Facebook dina waktu éta, kalawan kaulinan tina genre ngasah otak, nu sababaraha urang panginten kaulinan ieu moal jadi senang jeung boring, éta kasalahan badag. Kaulinan ieu tiasa masihan pangaruh anu panasaran sareng ditantang dina unggal tingkatan nalika maén.

Topic: technology
Tos hampir lima taun leuwih abdi nganggo angkot, ti SD keneg abdi tos diajar numpak angkot kanggo angkat ka sakola lantaran motor bapa teu cekap kanggo ngabonceng sadaya murangkalihna. Unggal isuk, biasana abdi sok menta ongkos ka mamah atawa bapa kanggo bekel ongkos ka sakola. Tapi pernah hiji poe ongkosna di simpen di luhureun meja. Abdi angkat ka sakola tuluy naek angkot, di tengah jalan pas abdi nuju bade nyiapkeun ongkos abdi neangan duit dina saku tapi teu aya, abdi karek nyadar yen abdi teu acan nyandak ongkos di luhur meja. Abdi langsung reuwas teras nyarios ka sopir angkot yen abdi teu mawa ongkos. Untungna emang angkotna bageur lantaran manehna langsung ngijinkeun abdi tetep numpak angkot sanajan teu mawa ongkos. 

Topic: slice of life
Salah sahiji laptop asus harga tilu jutaan anu hade pisan jang dibeuli nyaeta laptop Asus Vivobook E410MA. Laptop ieu tos dibekelan ku layar saluas 14 inci. Prosessor na sorangan geus make Intel Celeron N4020 nu bakal ngabandungan selancar dina laptop kalayan tereh jeunh sat set. RAM na geus 4 GB, nu didukung ku penyimpanan internal 128 GB/256 GB/320 GB. Desain laptop na ge ipis jeung kesanna elegan. Dukungan software nu hade bakal maturan muka sababaraha aplikasi ge pasti lancar tanpa aya hamnatan, komo ngelag atawa loading mah. Laptop ieu cocok pisan jeung aktivitas sapopoe sabab desainna nu ipis cocok dibabawa ka mana-mana.

Topic: technology
Tripitaka nyaeta kitab suci umat buddha anu mangrupa naskah kuno make bahasa Sanskerta. Awal kemunculanna mah Tripitaka teh disampaikeun na lewat lisan ka lisan sabab acan aya tulisan nu muat ajaranna. Nembe dijieun tulisan naskah na teh saentos Sang Buddha wafat, tujuanna supaya ajaran nu disampakeun kajamin kasucian nana jeung teu leungit dimakan masa. Tripitaka artina tilu karanjang pangajaran. Nu kahiji nyaeta Vinaya Pitaka, nu bagean mimitina eusina ngeunaan peraturan-peraturan jang para Bikkhu jeung Bikkhuni. Nu kadua nyaeta Sutra Pitaka, eusina ngeunaan khotbah-khotbah Buddha salila 45 taun nu ngababarkeun Dharma sajumlah 84.000 ajaran. Nu katilu nyaeta Abdhidharma Pitaka, eusina ngeunaan elmu filsafat jeung metafisika Agama Buddha. 

Topic: religion
Sabagé umat Islam urang kudu merhatikeun amal-amal anu urang laksanakeun sabab di akherat urang bakal dipertanggungjawabkeun. Ulah hilap sareng hilap yén saatos hirup di dunya aya kahirupan ahérat. Allah subhanahu wa ta'ala ngadawuh dina Al-Qur'an surat al-Hasyr ayat 18: Hartosna, "He jalma-jalma anu ariman, taqwa ka Allah, jeung kudu ati-ati kana naon-naon anu geus dilakonan pikeun isukan (aherat); jeung taqwa ka Allah. Allah, satemenna Allah Maha Uninga kana naon-naon aranjeun.(QS al-Hasyr: 18) Urang kudu muhasabah kana ayat anu dibacakeun tadi minangka pangeling-ngeling dina ahir taun ieu. tiasa muhasabah diri, tapi kanggo ningkatkeun diri di taun payun nu leuwih hade di taun nu anyar.

Topic: religion
Salah sahiji carita rakyat daerah nu terkenal nyaeta carita dibalik Candi Prambanan. Carita rakyat nu aya dibalik Candi Prambanan nyaeta kisah Roro Jonggrang. Kisah ieu nyaritakeun yen Roro Jongrang teh boga pamenta syarat ka Bandung Bondowoso, nyaeta menta dipangnyieunkeun sarebu candi dina waktu sapeuting. Bandung Bondowoso tuluy ngumpulkeun pasukan jin jang nyieun candi eta. Roro Jongrang nu reuwas nempo candi hampir beres,nutuan lisung jeung ngaduruk jarami supaya disangka waktu janari geus datang jeung jin na kalabur. Tuluy pas diitung, candina ngan aya 999, kurang hiji. Bandung Bondowoso nu kacida ambekna tuluy ngarubah Roro Jongrang jadi candi supaya jumlahna jejeg sarebu.

Topic: culture & heritage
Naon hal saderhana anu biasana anjeun lakukeun pikeun ngaleungitkeun setrés?
1/ ngatur napas, supados langkung panjang sareng laun. pikiran bakal nuturkeun wirahma napas.
2/ rohani: neneda, puasa, ibadah sarta manggihan imam / imam / pendeta / banthe keur ngabahas.
3/ Nonton pilem.
4/ nongkrong jeung babaturan
5/ tuang tuangeun karesep anjeun (upami anjeun kedah ngatur asupan kana awak, upami sering tuang anjeun tiasa kaleuwihan beurat sareng nyababkeun panyakit)
6/ lembur di kantor, ngalakukeun naon bisa dipigawé. (ngalihkeun pikiran supados henteu fokus kana masalah anu nyababkeun setrés)
7 / maén kaulinan (lamun resep kaulinan). ngan kudu ngatur waktu, ngarah teu 'overdosis'

Intina: seueur pilihan, tapi anjeun kedah tetep "Teu sumpek" dina setrés. Saatos badai ngaliwat, urang bakal janten jalma anu langkung dewasa, wijaksana sareng langkung tahan banting.

Topic: slice of life
Buah anggur mibogaan rupa-rupa warna jeung rasa. Umumna ninggali buah ieu warna na hideung, beureum, jeung hejo. Rasa amis jeung haseum ti masing-masing jenis ieu oge cukup ngabedakeun antara nu hiji jeung nu lainna. Conto nu ngabedakeunna misalna dina anggur beureum nu nyimpen leuwih saeutik kalori tibatan anggur nu hejo. Atawa anggur hideung leuwih loba ngandung antioksidan. Lamun dina segi rasa, anggur hideung jeung beureum leuwih boga rasa nu amis tibatan anggur hejo nu haseum jeung tajem. Tapi anggur hejo oge dikenal salaku buah anggur bodas. Salian di mangpaatkeun jeung diteundeun di meja, buah anggur oge mindeng ditambahkeun kana salad.

Topic: food & beverages
Dina ngempelkeun dana darurat urang tiasa nganggo rekening anu kapisah atawa nganggo rekening anu tos aya. Henteu kunanaon upami urang masih hoyong ngasamel dana darurat dina akun anu misah. Nanging, teu aya anu lepat oge upami urang hoyong terus gaduh asuransi. Justru ieu bakal ngabantosan urang gaduh dana darurat anu aya hubunganana sareng kabutuhan khusus. Salaku conto dana darurat nalika urang gering sareng peryogi jasa kasehatan, urang tiasa milih asuransi kasehatan supados urang henteu kedah nyandak deui artos darurat dina rekening khusus eta. Dina asuransi aya seeur pilihan asuransi anu tiasa urang pilih sasuai jeung pangabutuh urang. Aya asuransi kasehatan, asuransi pendidikan, asuransi kacilakaan jeung sajabana.

Topic: slice of life
Saméméh jeung mangsa Nyepi, umat Hindu ngalaksanakeun sababaraha tradisi pikeun ngabagéakeun Taun Anyar Saka.
Hari Raya Nyepi anu asalna tina kecap 'sepian' anu hartina 'tenang jeung hening', dirayakeun dina tanggal 1 tanggal 10 Caka (Saka) atawa "Pananggalan Apisan Sasih Kedasa". Aya sababaraha tradisi anu dilaksanakeun dina Poé Nyepi, anu dina prakna mangrupa runtuyan sababaraha poé.
Adaoun taun ieu, Hari Raya Nyepi Taun Saka 1944 tumiba dina poé Kemis, 3 Maret 2022. Hal ieu geus ditetepkeun ku Pamaréntah dina 16 poé libur nasional taun 2022 sakumaha anu kaunggel dina Surat Keputusan Bersama Menteri Agama, Menteri Tenaga Kerja, Menteri Pendayagunaan Aparatur Negara. jeung Réformasi Birokrasi Nomer 963 Taun 2021, Nomer 3 Taun 2021, Nomer 4 Taun 2021 ngeunaan Hari Libur Nasional jeung Cuti Bersama Taun 2022.

Topic: religion
Kabeneran wayah kieu loba pecalang hareupeun imah kuring. Dumasar kana katerangan ti nini mah, fungsi pecalang sorangan minangka unit kaamanan adat atawa tradisional di Bali. Fungsina ampir sarua jeung pulisi, nya éta ngajaga kaamanan. Biasana pecalang ogé bakal aya nalika wabah sapertos pandémik ayeuna. Siga nu hareupeun gang imah kuring, pecalang keur mantuan pulisi ngingetkeun warga sangkan terus maké masker. Dina penampilan, pecalang biasana didominasi ku lawon hideung bodas kalayan motif kotak-kotak sarta ngagunakeun pita sirah (udeng). Aya ogé pecalang mawa keris atawa iteuk. Pecalang anu tujuanana ngabantosan ngamankeun palaksanaan ibadah. Di wewengkon Sesetan, upamana, hareupeun komplek TNI Angkatan Laut, Pecalang giat ngokolakeun lalu lintas saméméh jeung sabada umat Islam ngalaksanakeun ibadah Sholat

Topic: culture & heritage
Jalma anu geus pernah robah-robah gawe, tangtos geus dipikaharti kumaha hesena eta adaptasi jeung lingkungan kantor anyar. Pikeun mantuan adaptasi di kantor anyar, urang tiasa mikawanoh kaayaan lingkungan sabudeureun gawe. Unggal kantor teh tangtos boga budaya gawe beda. Hubungan antara divisi, hubungan dina hiji divisi, jeung lianna mindeng beda ti nu sejen. Upami anjeun teu malire hal-hal sapertos kieu, anjeun teh bakal bingung sareng seueur masalah. Hasilna, anjeun bakal manggihan hese atanapi teu ngarasa betah di kantor anyar. Lajeng manggihan rerencangan anjeun bisa dipercanten. Hiji hal anu tiasa nyieun urang gancang betah di lingkungan anyar nyaeta ayana babaturan nu dipercanten.

Topic: business
Ronaldo janten salah sahiji bintang di dunya sepak bal. Karirna mimiti dimulai di klub nagara asalna, nyaeta klub Sporting CP. Hiji taun maen di klub eta, taun 2003 manehna ditranfer pindah ka klub ageung di Inggris nyaeta Manchester United. Di klub ieu manehna mulai nganggo nomor tonggong 7, nomor nu saacanna dianggo ku pemaen-pemaen bintang sapertos George Best, Eric Cantona, sareng David Beckham. Perkawis eta ngamotivasi Ronaldo pikeun janten pemaen nu sarua hadena. Kirang langkung 7 taun di Manchester United, taun 2009 Ronaldo gabung ka Real Madrid. Pangaos tranferna janten salah sahiji nu pang awisna. Nika ayeuna Ronaldo pindah ka salah shiji klub di liga Arab, ngabela An-Nassr tetep didukung ku fans-fansna.

Topic: sports
Ngarasakeun kaleungitan babaturan teh kacida nyerina jeung hese diungkulanana. Kaleungitan babaturan bisa lumangsung pikeun sagala rupa alesan, kayaning jarak, beda dina kapentingan, beda pendapat, atawa malah maot. Rasana kaleungitan bagian tina urang, sapertos kaleungitan jalma anu salawasna aya pikeun urang dina waktos susah. Urang bisa ngarasa sepi, leungit pamahaman, jeung ngarasa terasing ti jalma di sabudeureun urang. Sakapeung, urang sigana ngarasa kaleungitan jalma anu penting pisan sareng hese diganti. Salian ti eta, kaleungitan babaturan oge bisa nimbulkeun rasa sedih, leungitna harga diri, jeung rasa leungiteun arah dina kahirupan. Urang bisa jadi ngarasa teu bisa ngawangun deui hubungan nu rusak, atawa bisa jadi ngarasa yen urang moal manggihan sobat sejen alus saperti jalma ieu.

Topic: slice of life
Salah sahiji teknologi nu nuju dipuja ku jagat maya teh nyaeta teknologi dina hape Samsung Galaxy S23 Ultra. Hape ieu dibanderol dina harga dua puluh jutaan jeung resmi rilis di Indonesia bulan Februari 2023. Kacanggihan hape ieu teh ditembongkeun dina aspek kamerana anu dinilai bisa ngelehkehn Iphone. Pasalna, kamera nu dipasang teh nyaeta 200 MP. Foto nu dihasilkeun ge leuwih bokeh jeung jelas malahan mah bisa ngarekam tekstur bulan. Warna nu tersedia na ge aya dua warna nyaeta hideung panthom jeung lavender. Video nu dihasilkeun na ge bisa nepi ka resolusi 8k di 30 FPS. Pokokna mab hape ieu teh rekomended pisan.

Topic: technology
Tahu nyaeta kadaharan anu dijieunna tina sari kacang kadele. Tahu bisa diolah jadi loba rupa kadaharan. Bisa digoreng hungkul, bisa dijieun jadi asakan siga balado, semur, jeung sajabana. Salian rasana nu ngeunah jeung lemu, tahu oge miboga mangpaat keur kasehatan. Salian protein, tahu oge miboga nutrisi nu bisa ngajaga kakuatan tulang nepika nolak panyakit kanker. Tatapina, di jaman modern ayeuna tahu geus loba variasina. Salian nu dijieun tinu kacang kadele, aya oge tahu anu dijieunna tina susu sapi. Tahu ieu biasana bisa dipanggihan di Lembang, Kabupaten Bandung Barat. Tahu ieu leuwih lemu tibatan tahu nu biasa. Rasana oge leuwih gurih kusabab susu miboga rasa nu geus gurih timimitina. Jadi, geus moal ngarasa bosen deui kusabab tahu geus loba rupana, ngeunah rasana, tur loba mangpaatna keur kasehatan.

Topic: food & beverages
Jalma ngarasa penting pikeun ngaleungitkeun setres, sabab setres tiasa mangaruhan kasehatan fisik sareng mental. Setres berkepanjangan bisa ningkatkeun resiko sagala rupa masalah kasehatan kayaning nyeri sirah, gangguan pencernaan, gangguan sare, kahariwang, depresi, komo panyakit jantung. Salaku tambahan, setres berkepanjangan oge tiasa ngaganggu kualitas kahirupan sareng kabagjaan. Setres bisa ngajadikeun jalma ngarasa cape, teu sumanget, hese konsentrasi, jeung teu produktif. Ieu tiasa mangaruhan padamelan, hubungan sosial, sareng kagiatan sapopoe. Ku ngaleungitkeun setres, hiji jalma tiasa ngirangan resiko tina masalah kasehatan sareng ningkatkeun kualitas kahirupan sareng kabagjaan. Ngaleungitkeun setres tiasa ngabantosan jalma janten langkung tenang, rileks, fokus sareng produktif. Ieu tiasa ningkatkeun kapercayaan diri, motivasi, sareng kabagjaan.

Topic: slice of life
Olahraga nu babari di lakukeun salah sahijina nyaeta push up, tapi babari ge push up mah tetep efektif keur olahraga khususna lamun erek ngajieun otot. Push up bisa di lakukeun dimana wae jeung iraha wae. Urang biasa ngalakukeun push up lamun isuk isuk samemeh mulai aktivitas atawa peuting samemeh sare. Push up bisa di lakukeun dimana wae, push up teu butuh tempat anu lega oge. Di kamar oge urang bisa ngalakukeun push up. Kuncina lamun hayang latihan olahraga push up ngan kudu rajin, lamun urang rajin pastina hasilna tina olahraga push up oge aya. Urang bisa leuwih sehat, ngajaga beurat badan jeung bisa ngabentuk otot.utamana otot bisep anu dina leungeun.

Topic: sports
The Lodge Maribaya sapertos janten tempat anu kedah pisan didatangan lamun ulin ka daerah Lembang, Bandung. Tempat anu viral ieu nyadiakeun seeur kagiatan anu tiasa dicobian ku kulawargi anu datang ka tempat ieu. Pintonan hutan pinus, jeung uadara seger janten daya tarik kanggo popotoan di dieu. Urang tiasa kemping, mapah, numpak sapedah gantung, jeung kuliner di dieu. Tempat ieu oge tiasa dipake kanggo kumpul-kumpul kagiatan kantor, tiasa oge dipake tempat jang hajatan. Aya sababaraha wahana anu tiasa dicobian, di antarana balon udara kanggo anu hoyong ngasaan rasana ngapung, ayunan, sapedah gantung, jeung sajabana. Tempat ieu buka ti tabuh salapan enjing nepikeun jam lima sonten.

Topic: leisures
Dr. Bahar Azwar, SpB-Onk, ahli bedah-onkologi (bedah tumor) lulusan FK UI dina bukuna “Nalika Dokter Nafsirkeun Sholat” mampuh ngajelaskeun harti gerak solat. Naon mangpaat sabenerna solat jeung gerakan na médis? Sajauh ieu, solat anu urang lakukeun lima waktos sadinten parantos nyayogikeun investasi kaséhatan anu ageung pikeun kahirupan urang. Dimimitian tina wudhu (nyucikeun), gerakan sholat dugi ka salam ngagaduhan makna anu luar biasa pikeun kaséhatan fisik, mental bahkan kasaimbangan spiritual sareng émosional. Tapi hanjakalna saeutik urang ngarti. Di handap ieu runtuyan mangpaat kaséhatan ti rukun Islam kadua ieu.
a. Nangtung lempeng

Ngadeg lempeng nyaéta alignment tulang tonggong, sareng mangrupikeun awal latihan pernapasan, pencernaan sareng tulang.

b. Takbir
Takbir mangrupa latihan awal napas, bayah mangrupa alat pikeun ngambekan, paru-paru urang ditangtayungan dina rongga dada anu diwangun ku iga anu melengkung jeung tulang tonggong anu buncit. Susunan ieu dirojong ku dua jenis otot, nyaéta anu ngajauhan panangan tina dada (abductor) jeung ngadeukeutkeunana (adductor). Takbir hartina kagiatan ngangkat leungeun jeung manjangkeun, sangkan rongga dada ngalegaan kawas bayah. Jeung ngangkat leungeun hartina manjangkeun otot taktak sangkan aliran getih nu mawa oksigén jadi lancar.

Topic: religion
Meureun alesan ieu hurung aneh keur urang, sabab biasana manusa sabenerna hirup ku cara ngurangan tegangan maranéhna ngalaman. Sanajan kitu, dina tiori psikologi, manusa sabenerna boga tujuan pikeun nambahkeun tegangan dina kahirupan maranéhanana, sabab tegangan ieu jadi motivasi pikeun neruskeun hirup. Bayangkeun upami urang henteu deui gaduh konflik dina kahirupan urang sareng hirup dina kaayaan anu datar. Urang malah bisa leungit tujuan hirup.

Ngalakonan olahraga ekstrim bahaya, tapi teu mungkin mun ngalakukeun. Kalayan latihan sareng perencanaan anu ati-ati, urang tiasa ngaminimalkeun résiko olahraga anu bahaya ieu.
Tambih Deui, kalawan asuransi keur olahraga ekstrim ti urang +, kaamanan urang bakal leuwih dijamin. Rasa aman éta bakal ngajantenkeun urang langkung percaya diri dina ngalaksanakeun kagiatan ekstrim sareng kaayaan psikologis ieu penting pisan nalika nyanghareupan bahaya olahraga ekstrim.

Topic: sports
Lamun rek ngadahar seafood kudu pinter milihna, ulah nepika milih seafood nu teu seger sabab bisa wae karacunan. Tapi aya carana supaya bisa milih seafood nu seger. Nu kahiji, ambeuan bauna. Ngambeu bau seafood bakal babari apal seger henteuna seafood eta. Seafood nu seger mah biasana bauna hampang henteu amis, haseum, atawa tengi. Nu kadua, tingali oge luarna. Sabab nu seger mah biasana warnana caang, sisikna pageuh ngaraket. Siripna masih warna beureum. Nu terakhir, pariksa padet henteuna seafood teh. Nu seger mah biasana masih padet, jeung pas diteken teh euweuh urutna. Tuluy mun geus dibeuli jeung dibawa balik, kudu geura-geura disimpen kana jero freezer.

Topic: food & beverages
Daniel Landers, profésor pendidikan olahraga ti Arizona State University Daniel Landers, ngungkabkeun mangpaat latihan: Ningkatkeun kamampuan otak: Latihan fisik anu teratur tiasa ningkatkeun konsentrasi, kréativitas, sareng kaséhatan méntal. Ieu kusabab latihan tiasa ningkatkeun jumlah oksigén dina getih sareng ngagancangkeun aliran getih kana uteuk. hal eta loba ningkatkeun oksigen ka sagawayah geutih nu aya dina awak arurang. Olahraga nyaéta kagiatan fisik anu dilaksanakeun pikeun ngajaga kaséhatan sareng nguatkeun otot-otot awak. Latihan mangrupikeun cara alami pikeun ngajaga kaséhatan sareng nyegah panyakit. Panalungtikan ngabuktikeun, aktip unggal poé bisa ngajaga anjeun tina resiko panyakit. Dimimitian ti ieu, olahraga bisa dianggap salaku ubar, nu lajeng ngainspirasi lahirna terapi latihan (terapi olahraga). 

Topic: sports
HP teh sabenerna loba manfaatna pikeun kahirupan urang. Ngan hanjakalna teu kabeh jalma bisa ngamanfaatkeun HP kalayan bijaksana. Jadi tibatan mere manfaat malah ngamadhorotkeun pamakena. Contona, HP teh fungsi utamana nyaeta keur komunikasi jarak jauh. Tapi kulantaran jaman beuki maju, fungsi hp oge jadi beuki nambah, kusabab fitur nu aya dina hp oge beuki ningkat. Lian ti eta, ku ningkatna fitur-fitur dina hp, urang bisa ngalakukeun rupa-rupa kagiatan. Ti mimiti milari informasi, maen game, ngobrol (chatting) lewat wa, line, telegram, Twitter, atawa muka Instagram, Facebook, YouTube jeung sajabana ti eta. Lolobana kagiatan anu make hp teh sifatna hiburan. Geus lain rahasiah deui di kalangan barudak ngora mah mun teu muka hp sabaraha menit wae ge geus katingal jiga nu jauh panineungan. Nyebutnya teh 'gabut' cenah. Hudang sare ceg kana HP, keur dahar nyoo HP, ngobrol jeung kolot atawa babaturan ge angger bari nyoo HP, pon kitu deui rek sare ge masih nyonyoo HP. Beak waktu teu puguh lantaran nyoo hp. Kacida pisan lebarna. Kukituna perlu pisan aya kendali ti nu jadi kolot pikeun barudak na dina saenggoning ngagunakeun HP.

Topic: technology
Cimol salah sahiji kadaharan tradisional nu asalna di Bandung. Cimol miboga arti nyaeta Aci digemol. Kadaharan ieu kaasup nu sederhana tapi ngeunah, komo deui lamun make saos kacang, atawa ditaburan ku bumbu bubuk. Sabenerna cara nyieun cimol sederhana, teu kudu jauh-jauh neangan. Bisa nyieun cimol di imah sorangan. Ngan salah sahiji nu dipikasieun teh nyaeta cara ngagorengna anu sok meletus minyakna jeung nyipratan kana kulit. Tapi aya carana nyaeta minyak na kudu sina panas heula, kakara seuneu na dileutikan. Saenggeus kitu asupkeun cimol kana katel masak nepi ka asak. Aya cara nu kadua, nyaeta samemeh cimol diasupkeun kana katel nu panas, kudu dicelupkeun heula cimol kana minyak anu tiis ngameh teu meletup-letup.

Topic: food & beverages
Salah sahiji kasalahan fatal ketika pendakian gunung teh nyaetaa persiapan nu minim. Misalna tina segi barang-barang nu dibawa. Sok aya malahan nu can paham kana barang naon wae nu kudu dibawa pas naek gunung. Tuluy tong asal naek gunung oge, kudu dibekelan make elmu penunjangna jiga navigasi darat, survival, jeung sajabana. Ngeunaan barang bawaan wajib dina naek gunung teh nyaeta utamana P3K saenggeus kabutuhan pribadi. Tong hilap oge kana kabutuhan kelompok jiga logistik termasuk tenda nu kacida pentingna dina pendakian. Jadi, samemeh naek gunung teh yuk urang diajar heula ngeunaan kaelmuan nana! Supaya bisa ngaminimalisir hal negatif nu sawaktu-waktu bisa terjadi.

Topic: slice of life
Buper Cidewata , aya di daerah Kabupaten Majalengka, Keamatan Rajagaluh, desa payung. gaduh bentang alam anu endah pisan sareng dikurilingan ku gunung sareng pasir. Wisatawan ogé bisa ngarasakeun pintonan sunrise jeung Panonpoé Tilelep. Panonpoé anu éndah katingali ti gunung Liang Angin, sedengkeun ti kulon buper Cidewata katingali panonpoe surup di tukangeun Gunung Tampomas, Sumedang. Buper Cidewata dibuka pikeun ngaminimalkeun kahuruan leuweung di éta wewengkon, lantaran lahan buper téh rawan kahuruan. Buper Cidewata aya dina kaluhuran 1.078 méter di luhur permukaan laut. Suhu beurang di wewengkon buper handap 25ºC jeung peuting ngahontal 14ºC. pas sarangenge kabentar isuk isuk pasti manrupikeun saat nu endah.

Topic: leisures
Aya seafood di sisi jalan. Nyaeta di Sumber Sari Seafood di Jalan Gardujati Kota Bandung. Pas kadieu rada ragu kusabab tempatna teh masih sepi tapi da emang nu jualanna bukana jam satengah dalapan peuting. Didieu loba rupa-rupa pilihan seafood, jeung bisa milih rupa-rupa saosna. Aya kerang saos padang, cumi tarigu lada, lauk gurame saos rica, cumi saos tiram, jeung kangkung. Nu paling ngeunah nyaeta cumi tarigu lada. Hargana 255 rebu jang opat jelemaeun. Salian ti menu tadi, aya oge kepiting, lauk kerapu, lauk kakap, lauk bawal. Lamun saosna aya saos mentega, saos padang, saos asam manis. Bisa milih oge kangkungna aya kangkung polos jeung kangkung seafood,

Topic: food & beverages